

**LIETUVOS POLICIJOS GENERALINIS KOMISARAS**

**ĮSAKYMAS**

**DĖL LIETUVOS POLICIJOS GENERALINIO KOMISARO 2013 M. SPALIO 3 D. ĮSAKYMO NR. 5-V-775 „DĖL Šaunamųjų GINKLŲ PERDIRBIMO Į IMITACINIUS GINKLUS, JŲ NAUDOJIMO, GINKLŲ, ŠAUDMENŲ, JŲ DALIŲ KOLEKCIJŲ SUDARYMO, LAIKYMO, EKSPONAVIMO, LIKVIDAVIMO, GINKLŲ, ŠAUDMENŲ PERDIRBIMO KOLEKCIJOMS IR GINKLŲ, GINKLŲ PRIEDĖLIŲ, ŠAUDMENŲ, JŲ DALIŲ PARODŲ ORGANIZAVIMO, REIKALAVIMŲ PARODOMS TVARKOS APRAŠO PATVIRTINIMO“ PAKEITIMO**

2021 m. kovo 29 d. Nr. 5-V-250

Vilnius

P a k e i č i u Šaunamųjų ginklų perdirbimo į imitacinius ginklus, jų naudojimo, ginklų, šaudmenų, jų dalių kolekcijų sudarymo, laikymo, eksponavimo, likvidavimo, ginklų, šaudmenų perdirbimo kolekcijoms ir ginklų, ginklų priedėlių, šaudmenų, jų dalių parodų organizavimo, reikalavimų parodoms tvarkos aprašą, patvirtintą Lietuvos policijos generalinio komisaro 2013 m. spalio 3 d. įsakymu Nr. 5-V-775 „Dėl Šaunamųjų ginklų perdirbimo į imitacinius ginklus, jų naudojimo, ginklų, šaudmenų, jų dalių kolekcijų sudarymo, laikymo, eksponavimo, likvidavimo, ginklų, šaudmenų perdirbimo kolekcijoms ir ginklų, ginklų priedėlių, šaudmenų, jų dalių parodų organizavimo, reikalavimų parodoms tvarkos aprašo patvirtinimo“:

1. Pakeičiu 18 punktą ir jį išdėstau taip:

„18. Patrankos, haubicos, mortyros ir kiti stambaus kalibro ginklai, perdirbti į netinkamus ginklus, gali būti laikomi ir eksponuojami atvirose aikštelėse, jei užtikrinama jų apsauga nuo pagrobimo arba jie yra pritvirtinti taip, kad jų neįmanoma demontuoti be specialių įrankių.“

2. Pakeičiu 19 punktą ir jį išdėstau taip:

„19. Netinkami naudoti ginklai eksponuojami tik ekspozicijos darbo laiku. Pasibaigus darbo laikui, netinkami naudoti ginklai saugomi Reikalavimų nustatyta tvarka. Šis reikalavimas netaikomas aprašo 18 punkte nustatytais atvejais.“

Policijos generalinis komisaras Renatas Požėla